Andora se je Pesmi Evrovizije prvič udeležila leta 2004. Andora sicer pred tem sploh ni predvajala izbora po televiziji, vendar je veliko prebivalstva spremljalo festival na španski ali francoski televiziji in zanimanje za nastop Andore na Evroviziji je bilo čedalje večje. Doslej Andori še ni uspela uvrstitev v finale; leta 2006 je zasedla celo zadnje mesto. Na Pesmi Evrovizije 2007 je v polfinalnem izboru zasedla 12. mesto in tako le za dve mesti zgrešila nastop na finalnem izboru. Neuspeh je pomenil za Andorce veliko razočaranje, saj so pričakovali dobro uvrstitev.